Source: https://www.jogiforum.hu/hirek/archivum/2019-01.1.0
Timestamp: 2019-06-27 13:36:08
Document Index: 3963316

Matched Legal Cases: ['Kúria ', 'Kúria ', 'bíróság ', 'Bíróság ', 'bíróság ', 'bíróság\n', 'bíróság ', 'bíróság ', 'bíróság ']

Hír archívum: 2019. január
Lezárta a Momentum Mozgalom és a Párbeszéd Magyarországért Párt ellenőrzését az Állami Számvevőszék. A Momentum Mozgalomnál a jelölő szervezetnek járó költségvetési támogatás felhasználása nem volt szabályszerű, átlátható és elszámoltatható. A párt a kampányköltések mértékére előírt korlátozás betartása és a választások tisztaságát szolgáló finanszírozási tilalmak tekintetében nem biztosította az átláthatóságát és elszámoltathatóságát. A Párbeszéd Magyarországért Párt a kampányköltések mértékére előírt korlátozás betartása és a választások tisztaságát szolgáló finanszírozási tilalmak tekintetében nem biztosította az átláthatóságát és elszámoltathatóságát.
A Murder – A Gyilkos Tárlat az elmúlt évszázadok leghíresebb gyilkosságait mutatja be. Január 16-tól azonban - a Büntetés-végrehajtás Országos Parancsnokságának köszönhetően - az is kiderül, hogy elfogásuk után mi történik a legborzalmasabb bűntetteket elkövetőkkel.
Idén folytatódik a Nemzeti Média- és Hírközlési Hatóság (NMHH) tavaly indított, az Internet Hotline jogsegélyszolgálatot népszerűsítő kampánya - közölte a hatóság kedden. Külön weboldalt hoztak létre, amely pontos útmutatókkal segíti azokat, akik jogsértő tartalmakkal találkoznak a legnépszerűbb közösségi felületeken. Akár névtelenül is segítséget kérhet bárki a bejelentő felületen vagy e-mailben.
Gulyás Zsolt vezeti a Baranya Megyei Rendőr-főkapitányságot szerdától - közölte a Belügyminisztérium kedden.
Még hat napig lehet jelentkezni a Magyar Közigazgatási Ösztöndíjprogramra, amelynek keretében 10 hónapos szakmai gyakorlatra nyílik lehetőség - közölte kedden a Miniszterelnökség.
A jogos védelem gyakorlati kérdéseit, a keresetlevél visszautasítására vezető okokat és a munkaviszonyban felmerülő érvénytelenséget is vizsgálják a Kúria idei joggyakorlat-elemző csoportjai. A szakértői grémiumok felállításáról a Kúria elnöke döntött.
A korszerű és hatékony kormányzati igazgatás kialakítása, a kormányzati tisztségviselők jogviszonyának szabályozása, szolgálatuk anyagi elismerése, továbbá a közszolgálat és a családi élet összeegyeztethetőségének elősegítése a célja az Országgyűlés által december közepén elfogadott, márciustól alkalmazandó kormányzati igazgatásról szóló törvénynek.
Az Európai Bizottság ma nyilvános konzultációt indít, hogy felmérje, milyen hatást gyakorolnak az európai uniós jogszabályok a nők és a férfiak egyenlő bérezésének tekintetében.
Hazánk Örökös Gépíróbajnokává választották Nagyné Bíró Ágnest - Beszélgetés a Miskolci Járásbíróság jegyzőkönyvvezetőjével
Az idei dr. Kalotay Kálmán Bajnoki Gyorsíró-, Gépíró- és Szövegszerkesztő-versenyen a Miskolci Járásbíróságról két büntető ügyszakos jegyzőkönyvvezető is indult. Nagyné Bíró Ágnes első helyezett, Burányi Georgina pedig ifjúsági harmadik lett. Ezen felül Nagyné Bíró Ágnes Magyarország Örökös Gépíróbajnoka címét is elnyerte, ami a legmagasabb szintű elismerés a szakmában. A gépíróbajnok szerint a jegyzőkönyvvezetés egy hasznos és felelősségteljes szakma. Munkájáról mesélt.
Korlátozott amerikai joghatóság műkincs visszaszolgáltatási ügyekben - Herzog-ügy - Az amerikai Legfelsőbb Bíróság elvi jelentőségű döntése
2019. január 7-én közzétett döntésében az Amerikai Egyesült Államok Legfelsőbb Bírósága hatályban tartotta a másodfokú bíróság döntését, amely szerint az Egyesült Államok bíróságainak nincsen joghatósága a Magyar Állam fölött az egykor a Herzog-gyűjteménybe tartozó műtárgyak kiadásáért indított perben. Novák Zoltán, a TaylorWessing budapesti vitarendezési csoportjának vezetője szerint a döntés túlmutat önmagán, és lényegében kizárja a legfontosabb amerikai bíróságok eljárását külföldi államok ellen a konkrét vagyontárgy visszaszolgáltatása iránt indított perek többségében.
Jogászfilmek téli estékre - Nem csak jogászoknak!
Hol rejlik bennünk az igazság? Az elménkben? Vagy a szívünkben? Vajon mitől igazságos a jog? Hogyan hat a jog egy ember életére? - A tél jó alkalom az elgondolkodásra. Ehhez ajánlunk néhány inspiráló jogi témájuk filmet. Van közöttük komoly dráma, könnyed vígjáték és dokumentumfilm is, hogy mindenki kedve szerint választhasson. A lista persze messze nem teljes, a Jogi Fórum szubjektív válogatása.
Új év, új jogállás honvédelmi alkalmazottaknak - Az új jogszabály figyelembe veszi az ágazat sajátosságait
Az év elejével új jogállás jött létre a honvédelmi alkalmazottak számára. Ennek feltételeit új jogszabály teremtette meg, melyet december közepén fogadott el az Országgyűlés. A törvény a közalkalmazottak jogállásáról szóló előírásokon alapul, figyelembe veszi azonban az ágazat sajátosságait.
Szigorodik a drónok használatának szabályozása Nagy-Britanniában - A brit kormány jelentősen kibővíti a dróntilalmi zónákat
Visszaélt domináns piaci helyzetével az Orange - 14 millió euróra bírságolta a román versenytanács az óriásvállalatot
Alapjogot sért a szabadtéri fesztiválok hangosításának szabályozása - A jövő nemzedékek szószólójának vizsgálati tapasztalatai
Változásokra számíthatnak az oroszországi munkavégzésre készülők - Megújul a magyar-orosz szociális biztonsági megállapodás
Régi-új vezető a Kaposvári Törvényszék PGKM kollégiumának élén - Újabb 6 évre kapott kinevezést Győriné Vajda Andrea
Újabb hat évre kapott kinevezést a Kaposvári Törvényszék Polgári-Gazdasági-Közigazgatási-Munkaügyi Kollégiumának élére Győriné Vajda Andrea. A régi-új vezető hangsúlyozza: "Nagyon jó közösség, nagyon jó csapat alakult ki az első hat évben. Mindenben számíthatok a kollégáimra, nem csak a bírákra, az igazságügyi alkalmazottakra is."
Mit tehet a pénzintézet dolgozója, ha munkája során jogsértést észlel? - Az MNB honlapján új felület biztosítja az anonim bejelentést
A Magyar Nemzeti Bank a honlapján olyan felületet hozott létre, amelyen a magyarországi pénzügyi intézmények vezető tisztségviselői és munkavállalói - akár anonim módon - írásban bejelenthetik, ha jogsértést észleltek saját szervezetüknél - tájékoztatta az MNB hétfőn.
E-ügyintézés a bíróságokon - Megújult a birosag.hu oldal! - Hasznos információk az elektronikus kapcsolattartásra vonatkozóan
Az Országos Bírósági Hivatal (OBH) a megújult központi honlapon tájékoztató anyagokat tett közzé a bírósággal történő elektronikus kapcsolattartásra vonatkozóan, mely tartalmazza - többek között - a beadványok benyújtásának folyamatát ismertető tájékoztatót, az egyes célcsoportok részére készített segédleteket, a beadványok benyújtását követő értesítésekkel és az illetékfizetéssel kapcsolatos tudnivalókat.
Több mint 150 millió forint adótartozást térítettek meg adócsalók - Az új Be. által kínált egyezségkötés alapján ítélt a bíróság
A Fővárosi Főügyészség adócsaló terheltekkel kötött egyezséget az új büntetőeljárási törvény által kínált lehetőséget kihasználva, majd az alapján nyújtott be vádiratot a bíróságra. A bíróság az egyezség tartalmával egyezően a vádlottakat elítélte. A vádlottak – részben már az egyezséget megelőzően – megfizették az okozott vagyoni hátrányt, Több mint 150 millió forintot térítettek meg az állam részére.
Növekvő adatlopási incidensek, kiberbiztonsági kockázatok - Információbiztonsági jóslatok 2019-re
Nemzetközi elfogatóparancs az ANRE volt elnöke ellen - Olosz Gergelyt a román legfelsőbb bíróság befolyással üzérkedésért ítélte el
Olosz Gergelyre, a romániai Országos Energiaár-szabályozó Hatóság (ANRE) egykori elnökére a román legfelsőbb bíróság befolyással való folyamatos üzérkedés miatt három év letöltendő börtönbüntetést szabott ki jogerősen - közölte az Agerpres hírügynökséggel Nicoleta Tolvaj Marin, a Kovászna megyei rendőrfelügyelőség szóvivője. A székely politikus azonban nem jelentkezett büntetése végrehajtására, és a rendőrségnek sem sikerült előállítania.
Módosult a bírósági fogalmazók felvételi szabályzata - Bővültek a többletpontok, változott az idegennyelv-ismeret értékelése
Az Országos Bírósági Hivatal (OBH) elnökének 9/2018. (XII. 13.) OBH utasítása alapján – főként a vizsgázóktól és vizsgáztatóktól érkező igények alapján – 2018. december 14-től módosult a bírósági fogalmazók felvételi rendjének szabályzatáról szóló 3/2016. (II. 29.) OBH utasítás.
Január 1-jével bővült a díjköteles úthálózat - Módosultak a használat szabályai
Fakönyv - "Nem félek, kitettem a lelkem mindenki elé" - Szívbemarkolóan szép levélregény egy megözvegyült bíró tollából
Bodnár Szilárd a Kaposvári Törvényszék bírája, polgári ügyszakban a Nagyatádi Járásbíróságon ítélkezik. Fiatalon, hirtelen elhunyt felesége, kisfiának édesanyja szintén a Kaposvári Törvényszék bírája volt. Fakönyv című műve terápiának indult, hét év után a barátok biztatására levélregény lett belőle.
Emelkedik a bírók fizetése - Legkésőbb 2020. január 1-jével új bértáblát vezetnek be
Felkérte a kormány az Igazságügyi Minisztériumot, hogy – a Pénzügyminisztériummal és az Országos Bírósági Hivatallal (OBH) együttműködve – készítsen elő egy valamennyi bírót érintő jelentős fizetésemelési javaslatot – jelentette be 2018. december 13-án a Miniszterelnökséget vezető miniszter. Gulyás Gergely méltatlannak nevezte a bírók jelenlegi fizetési helyzetét, s azt mondta: a kabinet szándéka szerint legkésőbb 2020. január 1-jével új bértáblát vezetnek be.
A jegybank panasza - Decemberi Ab-mustra
Van-e jogosultsága a Magyar Nemzeti Banknak mint közhatalmat gyakorló szervezetnek alkotmányjogi panasszal élni? - Egyebek között erről is döntött decemberben az Alkotmánybíróság. A tizenöt alkotmánybíróból nyolcan igennel feleltek. - Az év vége legjelentősebb és legérdekesebb döntései